Ο **Δήμος Τανάγρας** είναι δήμος της περιφέρειας Στερεάς Ελλάδας ο οποίος συστάθηκε με το Πρόγραμμα Καλλικράτης την 1η Ιανουαρίου 2011 και η σύνθεση του νέου δήμου προέκυψε από την συνένωση των προϋπαρχόντων δήμων Δερβενοχωρίων, Οινοφύτων, Σχηματαρίου και Τανάγρας, που αποτελούσαν τις Δημοτικές ενότητες του Δήμου. Από τον Δεκέμβρη του 2014 δημιουργήθηκε και η 5η δημοτική ενότητα (Δηλίου) με τη συνένωση των οικισμών Δήλεσι και Πλάκα Δήλεσι. Η έκταση του νέου Δήμου είναι 554,01 τ.χλμ και ο πληθυσμός του 18.500 κάτοικοι, σύμφωνα με την απογραφή του 2021 (*19.432 κάτοικοι σύμφωνα με την απογραφή του 2011*,*21.156 κάτοικοι σύμφωνα με την απογραφή του 2001*). Έδρα του νέου δήμου ορίστηκε το Σχηματάρι.

Δημοτικές ενότητες
------------------

### Δημοτική Ενότητα Δερβενοχωρίων

 **Τοπική Κοινότητα Πύλης**  [ 629 ]
* η Πύλη [ ]
* η Λεύκα [ ]
* το Πάνακτο [ ]
* το Πράσινο [ ]

 **Τοπική Κοινότητα Δάφνης**  -- η Δάφνη [ 72 ]
 **Τοπική Κοινότητα Σκούρτων**  [ 740 ] 
* τα Σκούρτα [ ]
* το Τζιγκουράτι [ ]

 **Τοπική Κοινότητα Στεφάνης**  -- [ 385 ]
* η Στεφάνη [ ]
* η Κατασκήνωση [ ]

### Δημοτική Ενότητα Δηλίου (Δηλεσίου)

* η Πλάκα Δήλεσι [ 2.360 ]
* το Δήλεσι [ 2.065 ]

### Δημοτική Ενότητα Οινοφύτων

 **Δημοτική Κοινότητα Οινοφύτων**  -- τα Οινόφυτα [ 2.882 ]
 **Τοπική Κοινότητα Αγίου Θωμά**  -- ο Άγιος Θωμάς [ 1.131 ]
 **Τοπική Κοινότητα Κλειδίου**  -- το Κλειδί [ 301 ]
### Δημοτική Ενότητα Σχηματαρίου

**Δημοτική Κοινότητα Σχηματαρίου** [ 4.723 ]
* το Σχηματάρι [ ]
* η Οινόη [ ]

### Δημοτική Ενότητα Τανάγρας

 **Τοπική Κοινότητα Άρματος**  -- το Άρμα [ 961 ]
 **Τοπική Κοινότητα Ασωπίας**  -- η Ασωπία [ 861 ]
 **Τοπική Κοινότητα Καλλιθέας**  -- η Καλλιθέα [ 461 ]
 **Τοπική Κοινότητα Τανάγρας**  [ 929 ]
* η Τανάγρα [ ]
* η Παναγία [ ]

Παλαιότερες μορφές του δήμου
----------------------------

### Πρώτος διευρυμένος δήμος Τανάγρας

Σφραγίδα τέως δήμου Τανάγρας
Ο δήμος Τανάγρας σχηματίσθηκε με το βασιλικό διάταγμα της 8ης (20 με το παλαιό ημερολόγιο) Απριλίου, το οποίο δεν δημοσιεύθηκε στην Εφημερίδα της Κυβερνήσεως, ως δήμος της επαρχίας Θηβών. Κατατάχθηκε στη Γ' τάξη με πληθυσμό 1287 κατοίκους και έδρα την Τανάγρα (Λιάταις). Ο δημότης ονομάσθηκε Ταναγραίος. Στον δήμο εντάχθηκαν οι οικισμοί: (σε αγκύλες ο πληθυσμός σύμφωνα με την απογραφή του 1834) Λιάταις [324], Μπράτσι: [122], Σχηματάρι: [280], Ινια: [61], Κακοσάλεσι: 327, Μπούγα: 39, Κολοτέτι: 129. Έδρα του δήμου ορίστηκε ο οικισμός Λιάταις.

Με το Βασιλικό Διάταγμα της 31ης Ιουλίου (12 Αυγούστου) 1836 (ΦΕΚ 48), "Περί συγχωνεύσεως δήμων της επαρχίας θηβών", οι δήμοι Τανάγρας και Ωρωπού ενώθηκαν σε ένα δήμο, με το όνομα Τανάγρα και έδρα την Τανάγρα (**Λιάταις**).

Το Βασιλικό Διάταγμα της 24ης Νοεμβρίου (6 Δεκεμβρίου) 1836, το οποίο δεν δημοσιεύθηκε στην Εφημερίδα της Κυβερνήσεως, απέσπασε τα χωριά του συγχωνευθέντος δήμου Ωρωπού, καθώς επίσης και τα χωριά Μπούγα και Κακοσάλεσι (Σάλεσι) του δήμου Τανάγρας και τα προσάρτησε στο δήμο Περαίας.

Με το Βασιλικό Διάταγμα της 1ης Νοεμβρίου (13 Νοεμβρίου) 1841 (ΦΕΚ 25/1842), «Περί συγχωνεύσεως δήμων της επαρχίας Θηβών», τμήμα του δήμου Παρασωπαίων συγχωνεύθηκε στο δήμο Τανάγρας. Με τη νέα σύστασή του ο δήμος παρέμεινε στη Γ' τάξη με πληθυσμό 1455 κατοίκους και έδρα το Χλημποτσάρι ή Χλεμποτσάρι (μετέπειτα Ασωπία). Με το ίδιο Βασιλικό Διάταγμα, τμήμα του δήμου Τανάγρας αποτελούμενο από τα χωριά Σχηματάρι, Στανιάταις, Δήλεσι, Σκούρτα και Μαζαράκι αποσπάσθηκε και συγχωνεύθηκε στο δήμο Αυλίδος.

Με το Βασιλικό Διάταγμα της 7ης (19) Οκτωβρίου 1842 (ΦΕΚ 24), επέστρεψαν στο δήμο Τανάγρας τα χωριά που συγχωνεύθηκαν στο δήμο Αυλίδος το 1841.

Ο Δήμος διατηρήθηκε σχεδόν αμετάβλητος, με μικρές μόνο μεταβολές, μέχρι την διοικητική μεταρρύθμιση του 1912, οπότε και αντικαταστάθηκε από μικρότερες κοινότητες.

Η αρχική σφραγίδα του Δήμου ήταν κυκλική χωρίς έμβλημα. Το εικονιζόμενο έμβλημα καθορίστηκε με το Βασιλικό Διάταγμα της 11ης Οκτωβρίου 1870 (ΦΕΚ 43/σελ 340): «...*η σφραγίς του δήμου Τανάγρας εν τω μέσω μεν γυναίκα ευειδή ταινία την κεφαλήν αναδουμένην, γύρωθεν δε τας λέξεις δήμος Ταναγραίων*... *Η βασίλισσα Κορίνη της αρχαίας Τανάγρας, κειμένη ακριβώς εις την θέσιν ην ήδη κείται το εθνικόν βόσκημα Τανάγρα ή Γκριμάδα*...»

Πορεία του πληθυσμού:

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Ετος** | 1834 | 1848 | 1849 | 1850 | 1851 | 1852 | 1853 | 1854 | 1855 | 1856 | 1861 | 1870 | 1879 | 1889 | 1896 | 1907 |
| **Πληθυσμός** | 1287 | 2000 | 2011 | 2036 | 2034 | 2042 | 2049 | 2091 | 2036 | 2022 | 2336 | 2867 | 3423 | 3951 | 4859 | 6148 |

### Καποδιστριακός δήμος Τανάγρας

Ο Δήμος Τανάγρας του προγράμματος *Καποδίστριας*
Ο Δήμος Τανάγρας του προγράμματος Καποδίστριας ήταν δήμος που λειτούργησε την περίοδο 1999-2010. Συστάθηκε με το πρόγραμμα Καποδίστριας από τη συνένωση των κοινοτήτων Άρματος, Ασωπίας, Καλλιθέας και Τανάγρας. Έδρα του δήμου ορίστηκε το Άρμα. Το 2010 εντάχθηκε στον νέο διευρυμένο δήμο Τανάγρας. Ο δήμος Τανάγρας είχε (πραγματικό) πληθυσμό 4.134 κατοίκους, σύμφωνα με την απογραφή του 2001. Στον δήμο περιλαμβάνονταν οι οικισμοί Άρμα (1070 κατ.), η Ασωπία (1267 κατ.), η Καλλιθέα (695 κατ.), η Τανάγρα (871 κατ) και η Παναγία (231 κατ.).

Ο δήμος συνόρευε με τους δήμους Θηβαίων, Δερβενοχωρίων, Οινοφύτων, Σχηματαρίου και με το δήμο Αυλίδας του νομού Ευβοίας.

Διατελέσαντες δήμαρχοι Καποδιστριακού & Καλλικρατικού δήμου
-----------------------------------------------------------

Από το 1999 ως σήμερα έχουν διατελέσει δήμαρχοι οι εξής:

| **Διάρκεια θητείας** | **Όνομα** | **Ποσοστό % του νικητή** | **Σημειώσεις** |
| --- | --- | --- | --- |
| 1999-2006 | Σπυρίδων Παπαθανασίου (19??-) | 61,65% (1998) / 55,03% (2002) | Επικράτησε στον δεύτερο γύρο των εκλογών του Φίλιππου Τούντα (38,35%) το 1998 και επανεξελέγη το 2002 από τον πρώτο γύρο. |
| 2007-2010 | Παναγιώτης Κυριάκου (Άρμα Θηβών, 1950-) | 47,95% (2006) | Στρατιωτικός, με σπουδές στη Στρατιωτική Σχολή Ευελπίδων, διετέλεσε διοικητής της Μεραρχίας Ρόδου. Μετά την αποστρατεία του (2005) ασχολήθηκε με τα κοινά. |
| 2011-2014 | Βαγγέλης Γεωργίου (1951-) | 54,54% (2010 στον δεύτερο γύρο) | Γεννήθηκε στο Σχηματάρι. Πολιτικός μηχανικός. Δήμαρχος Σχηματαρίου επί 15ετία (1995-2010) και εξελέγη δήμαρχος Τανάγρας το 2010. |
| 2014- σήμερα | Βασίλης Περγάλιας (1966-) | 68,49% στον δεύτερο γύρο (2014) / 63,67% από τον 1ο γύρο (2019) / 52,89% από τον 1ο γύρο (2023) | Πτυχιούχος Σχολής Λογιστών και επιχειρηματίας. Εξελέγη για πρώτη φορά δημοτικός σύμβουλος στο Δήμο Σχηματαρίου το 1998 και επανεκλεγόταν ως το 2014. Πρόεδρος του Δημοτικού Συμβουλίου στον ίδιο δήμο το 2002-04 και Αντιδήμαρχος του Δήμου Τανάγρας το 2010-12. |

Φωτογραφίες
-----------

* Αγαλματίδιο Ταναγραίας κόρης.Αγαλματίδιο Ταναγραίας κόρης.
* Αιγινίτικος στατήρας 5ου αιώνα.Αιγινίτικος στατήρας 5ου αιώνα.
* Τμήμα μυκηναϊκής οχύρωσης, βόρεια του Άρματος.Τμήμα μυκηναϊκής οχύρωσης, βόρεια του Άρματος.
* Η μονή Προφητή Ηλία ΤσάτσαρηΗ μονή Προφητή Ηλία Τσάτσαρη
* Ο Ασωπός ποταμός από τη γέφυρα του Αγ. ΘωμάΟ Ασωπός ποταμός από τη γέφυρα του Αγ. Θωμά
* Εξωκλήσι Αγίου Θωμά.Εξωκλήσι Αγίου Θωμά.
* Σπηλιά στον Άγιο Θωμά.Σπηλιά στον Άγιο Θωμά.
* Εξωκλήσι Παναγιάς Λιατανιότισσας.Εξωκλήσι Παναγιάς Λιατανιότισσας.
* Η εκκλησία του Αγίου Γεωργίου στην Καλλιθέα.Η εκκλησία του Αγίου Γεωργίου στην Καλλιθέα.
* Η εκκλησία της Ζωοδόχου Πηγής στη Πύλη ΔερβενοχωρίωνΗ εκκλησία της Ζωοδόχου Πηγής στη Πύλη Δερβενοχωρίων
* πάρκο Σπηλιάς με το ξωκλήσι της Λιατανιώτισσαςπάρκο Σπηλιάς με το ξωκλήσι της Λιατανιώτισσας
* ΚΑΠΗ Αγίου ΘωμάΚΑΠΗ Αγίου Θωμά
* Γλυφό Πηγάδι - ΠουσιλίκιΓλυφό Πηγάδι - Πουσιλίκι
* ξωκλήσι Αγ. Θεοδώρων στον Άγ. Θωμάξωκλήσι Αγ. Θεοδώρων στον Άγ. Θωμά
* Πλατεία Ηρώων στον Άγιο Θωμά ΤανάγραςΠλατεία Ηρώων στον Άγιο Θωμά Τανάγρας
* Άγιος Νικόλαος στον Άγιο Θωμά ΤανάγραςΆγιος Νικόλαος στον Άγιο Θωμά Τανάγρας

Παραπομπές
----------

1. 1 2  [ΦΕΚ 270Α/2014, άρθρο 115]
2. ↑  ΦΕΚ 48Α/19-9-1836
3. ↑  ΦΕΚ 25Α/13-11-1842
4. ↑  *Τσεβάς. Ιστορία Θηβών και Βοιωτίας*
5. ↑  *Συλλογή σφραγίδων ΕΛΙΑ, τ. Α. σελ.36*
6. ↑  *ΓΑΚ. Οθ. αρχ. Υπ.Εσ.Φ.104,Ad.Ν.17794*
7. ↑  ΕΕΤΑΑ[*νεκρός σύνδεσμος*], Δημοτικές εκλογές, αποτελέσματα στον Δήμο Τανάγρας.
8. ↑  Βιογραφικό Υποψηφίου Δημάρχου Παναγιώτη Κυριάκου
9. ↑  Βιογραφικό Βαγγέλη Γεωργίου Αρχειοθετήθηκε 2021-10-25 στο Wayback Machine. στο eklogika.gr.
10. ↑  Βιογραφικό Β. Περγάλια Αρχειοθετήθηκε 2016-04-17 στο Wayback Machine. στον ιστότοπο του Δήμου Τανάγρας.

Πηγές
-----

* Πρόγραμμα Καλλικράτης - ΦΕΚ Α87 της 07/06/2010
* Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010

Εξωτερικοί σύνδεσμοι
--------------------

* Επίσημη δικτυακή πύλη δήμου Τανάγρας

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Τανάγρας |
| --- |
|  |
| Δημοτική Ενότητα Δερβενοχωρίων | 
* Δάφνη
* Κατασκήνωση
* Λεύκα
* Πάνακτο
* Πράσινο
* Πύλη
* Σκούρτα
* Στεφάνη
* Τζιγκουράτι
 |
|  |
| Δημοτική Ενότητα Οινοφύτων | 
* Άγιος Θωμάς
* Δήλεσι
* Κλειδί
* Οινόφυτα
 |
|  |
| Δημοτική Ενότητα Σχηματαρίου | 
* Οινόη
* Πλάκα Δήλεσι
* Σχηματάρι
 |
|  |
| Δημοτική Ενότητα Τανάγρας | 
* Άρμα
* Ασωπία
* Καλλιθέα
* Παναγία
* Τανάγρα
 |
|  |
| 
* Έδρα: Σχηματάρι
* \*(Οικισμοί με μη μόνιμο πληθυσμό)
 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Διοικητική διαίρεση της Περιφέρειας Στερεάς Ελλάδας |
| --- |
|  |
| 
* Έκταση: 15.549 km²
* Πληθυσμός : 547.390 (απογρ. 2011)
* Πρωτεύουσα: Λαμία
 |
|  |
| Π.Ε. Βοιωτίας | 
* Δήμος Αλιάρτου–Θεσπιέων
* Δήμος Διστόμου–Αράχοβας–Αντίκυρας
* Δήμος Θηβαίων
* Δήμος Λεβαδέων
* Δήμος Ορχομενού
* Δήμος Τανάγρας
 |  |
|  |
| Π.Ε. Ευβοίας | 
* Δήμος Διρφύων–Μεσσαπίων
* Δήμος Ερέτριας
* Δήμος Ιστιαίας–Αιδηψού
* Δήμος Καρύστου
* Δήμος Κύμης–Αλιβερίου
* Δήμος Μαντουδίου–Λίμνης–Αγίας Άννας
* Δήμος Σκύρου
* Δήμος Χαλκιδέων
 |
|  |
| Π.Ε. Ευρυτανίας | 
* Δήμος Αγράφων
* Δήμος Καρπενησίου
 |
|  |
| Π.Ε. Φθιώτιδας | 
* Δήμος Αμφίκλειας–Ελάτειας
* Δήμος Δομοκού
* Δήμος Καμένων Βούρλων
* Δήμος Λαμιέων
* Δήμος Λοκρών
* Δήμος Μακρακώμης
* Δήμος Στυλίδας
 |
|  |
| Π.Ε. Φωκίδας | 
* Δήμος Δελφών
* Δήμος Δωρίδος
 |
|  |
| 
* Περιφερειάρχης: Φάνης Σπανός
* Ιστότοπος: www.stereaellada.gov.gr
 |

 |